text: Subvencions entitats esportives - Ajuntament de Sant Vicenç dels Horts
  Inici > Municipi per temes > Esports > Ajuts esportius > Subvencions entitats esportives
  La Regidoria d'Esports de Sant Vicenç dels Horts, conscient de la necessitat d'establir mecanismes que garanteixin l'accés a la pràctica esportiva de la ciutadania, vol donar suport a les iniciatives dels agents que actuen en l'àmbit de l'esport local, amb la finalitat i els objectius següents:
  • Consolidar els agents que ofereixen serveis esportius a la població.
  • Garantir un nivell d'oferta que respongui a les necessitats i demandes del teixit social.
  • Procurar que els serveis i activitats esportives en les vessants educativa, recreativa, lúdica i competitiva arribin a tots els sectors de la població.
  • Donar suport i potenciar l'arrelament i l'estructuració del sistema esportiu local, entès com una part del conjunt de promotors d'ofertes de serveis i activitats esportives, així com les persones usuàries i /o practicants.
  • Facilitar l'accés a la pràctica esportiva d'aquells col•lectius, que per raons socioculturals i/o econòmiques, no hi accedeixin de forma habitual.
  • Potenciar el coneixement extern i la imatge de Sant Vicenç dels Horts.
  Les subvencions es formalitzaran mitjançant convenis quan sigui convenient per raó de l'activitat objecte de subvenció, cosa que no suposarà una exclusió del règim i dels requisits establerts en aquestes bases.
  Poden sol•licitar subvencions els clubs, les entitats o associacions esportives sense ànim de lucre de Sant Vicenç dels Horts. També ho podrà fer qualsevol persona física o jurídica, amb la finalitat d'efectuar una activitat dins de les previstes en els programes objecte de subvenció.